OpenLLM-France/wikimedia huggingface dataset:
# Miklós Rózsa

Miklós Rózsa (hungarieraz: Rózsa Miklós; Budapest, 1907ko apirilaren 18a - Los Angeles, Ameriketako Estatu Batuak, 1995eko uztailaren 27a) hungariar musikagilea izan zen, AEBetako hiritartasuna zuena.

## Biografia

Biolina ikasi zuen lehenbizi, eta kimikako ikasketak egiten ari zela, pianoa ikasten hasi zen. Ondoren, kimikako ikasketak utzi eta Leipzigeko kontserbatorioan hasi zen musikako ikasketak egiten. 1929an lortu zuen bere diploma, eta urte horretan bertan aurkeztu zuen garrantzizko bere lehenengo lana, Bariazioak hungariar nekazari-kantu batentzat. 1931n Parisen hartu zuen bizilekua, eta Europan zehar bidaiatu zuen, Konposizioa, bariazioak eta bukaera orkestrarako lanarekin. Nahiko harrera ona izan zuen, eta garai hartako orkestra-zuzendari nagusiak izan zituen zuzendari.
Arthur Honegger ezagutu zuen, eta hark zinema-musikarako zaletasuna sortu zion. Ondoren, Londresa joan zen 1935ean, eta Trinity College of Music-eko orkestra-zuzendari izan zen. 1938tik 1942ra bitartean, Alexander Kordaren zinema-konpainiako musika-zuzendari izan zen, Londresen lehenbizi eta Estatu Batuetan ondoren (Lau luma zuri, 1939; Bagdadeko lapurra, 1940). Three Hungarian Sketches orkestrarako lanak izugarrizko arrakasta izan zuen.
1937 eta 1938. urteetan François-Joseph saria irabazi zuen Budapesten. 1940an Ameriketako Estatu Batuetara joan zen bizitzera, eta Hollywooden hartu zuen bizilekua. Han, zazpigarren arteko musikagile nagusietako bat izatera iritsi zen. MGMen lan egin zuen (1948-1962) eta Los Angelesko Unibertsitatean irakasle izan zen (1945-1965). Garai horretan, Estatu Batuetako hiritartasuna hartu zuen. Kontzertua harizko tresnetarako lana (1943, 1957an zuzendua) Estatu Batuetako orkestra nagusiek jo zuten. 1956an Biolinerako kontzertua sortu zuen, 1966an Pianorako kontzertua, eta 1969an Biolontxelorako kontzertua.
Rózsarenak dira, halaber, Serenata (1932; 1946an berrikusi eta Hungariar serenata izenburuaz argitaratua), Txirula eta pianorako sonata (1938) eta Klarinete bakarrerako sonata (1987). Musikagileen hainbat erakundetako presidente izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Miklós Rózsa imdb.com
* Datuak: Q319396
* Multimedia: Miklós Rózsa / Q319396
# Mikmak

Mikmak (mikmakeraz: míkmaq, míkmaw edo mìgmao) Ipar Amerikako amerindiar komunitate edo nazio bat da. Gaur egun, estatuen mugei dagokienez, Brunswick Berrian, Ternua eta Labradorren, Eskozia Berrian, Eduardo Printzearen Uhartean eta Quebecen bizi dira Kanadan; eta Mainen, Ameriketako Estatu Batuetan. Beren lurraldeari Mi'kma'ki deitzen diote.
Badirudi mikmakek beren buruari hasiera batean lnu'k edo l'nu'k deitzen ziotela. Izen horrek «gizakia» edo «jendea» esan nahi duela dirudi. 'Mikmak' izenak, berriz, haien hizkuntzan «nire lagunak» esan nahi bide du.
Uste da, gainerako amerindiar herri guziak bezalaxe, Asiatik etorri zirela, eta hamar mila urte inguru daramatzatela lur horietan. Orain dela gutxi arte, herri nomada izan da: negua barnealdeko haranetan ematen zuten; eta, udan, berriz, kostaldera jotzen zuten, ehizara edo arrantzara. Egun, batez ere kostaldean arrantzan jarduten dira, eta kanoen herria deitu izan zaie.
Mikmak herria 40.000 pertsona inguruk osatzen dute, eta horietatik gutxi gorabehera 11.000 algonkin hizkuntzen hiztun dira, zehazki mikmakerarenak. Antzina hieroglifo idazkera erabiltzen bazuten ere, urteen joan-etorrian latindar alfabetoa bereganatu zuten.
Gaur egun, erreserbetan egituratuta daude, eta erreserba horiek nazio izaera dute. Hori dela eta, erreserba horietatik kanpo bizi direnek ez dute mi'kmaq identitate ofizialik.
Aipatzekoa da herri haren eta euskal herritar arrantzaleen arteko harremanen ondorio izan zen algonkin-euskara pidgina, XVI. eta XVII. mendeetan erabilia.

## Lurraldea

Nazioaren zazpi lurraldeak hauek ziren: Kespukwitk, Sikepnékatik, Eskíkewaq, Unamákik, Piktuk aqq Epekwitk, Sikniktewaq eta Kespékewaq. Hala ere, frantziar eta britainiar inperioen aurkako gerren ondorioz, XVI. mendetik aurrera lurraldeak etengabe galduz joan ziren.

## Erreferentziak

* ↑ (Ingelesez) Government of Canada. Aboriginal Ancestry Responses (73),. .
* ↑ Euskaltzaindia. (PDF) 190. arauaː Munduko herriak eta etniak. .
* ↑ http://www.native-languages.org/mikmaq.htm
* 1 2 MAIA, Jon: Apaizac obeto. Donostia: Elkarlanean, 2006. 111. orria.

## Ikus, gainera

* Miawpukek

## Kanpo estekak

* (Mikmakeraz)(Ingelesez) Sean Haberlin, Eunice Metallic, Diane Mitchell eta beste: Mi'gmaq Online hiztegia. 2010-10-25ean eskuratua.
* (Gaztelaniaz) Los secretos de un vínculo pacífico, Noticias de Gipuzkoa (2012-05-28)
* (Mikmakeraz)(Ingelesez) Stephen Keptin Augustine mikmak buruzagiaren zenbait bideo, bere herriari eta hark historikoki euskaldunekin izan duen erlazioari buruz, Jauzarrea.com
* Datuak: Q495751
* Multimedia: Mi'kmaq / Q495751
# Mikoian

Mikoian edo MiG, ofizialki "MiG" Errusiar Aireontzi Konpainia (errusieraz: Российская самолётостроительная корпорация „МиГ“, translit.: Rossiyskaya samolyotostroitel'naya korporatsiya "MiG") Moskun egoitza duen armagintza eta hegazkingintzako enpresa bat da.
Antzina, Sobietar Batasuneko diseinu-bulego (OKB) bat izan zen, Artem Mikoianek eta Mikhail Gurevitxek sortua, «Mikoian eta Gurevitx» gisa ezaguna, eta MiG bulegoko aurrezenbakia zuen. 1970ean Mikoyan hil ondoren, Gurevitxen izena bulegoaren izenetik kendu zuten, baina aurrizkiak MiG izaten jarraitu zuen. MiG enpresak fabrikazio-instalazio batzuk ere erabiltzen ditu.
2006an, Errusiako Federazioko Gobernuak, Mikoianen akzioen %100a, Iliushin, Irkut, Sukhoi, Tupolev y Yakovlev konpainiekin batu zituen, Aeronautika Batuko Korporazioa izeneko konpainia berri bat sortuz, non Mikoian eta Sukhoi unitate operatibo berean kokatu zituzten.

## Ekoiztutako hegazkinak
### Ehiza-hegazkinak

* MiG-1, 1940
* MiG-3, 1941
* MiG-5, 1941
* MiG-7, 1944
* MiG-9, «Fargo», 1947
* MiG-13 (Mikoian-Gurevitx I-250), 1945
* MiG-13, 1950
* MiG-15, «Faggot», 1948
* MiG-17, «Fresco», 1954
* MiG-19, «Farmer», 1955
* MiG-21, «Fishbed»
* MiG-23, «Flogger-A», 1974
* MiG-25, «Foxbat», 1966
* MiG-27, «Flogger-D/J», 1973
* MiG-29, «Fulcrum», 1983
* MiG-31, «Foxhound» , 1983
* MiG-35

### Esperimentalak

* MiG-8, 1945
* Mikoian MiG-110, 1995
* Mikoian-Gurevitx I-270, 1946
* MiG-AT, 1992
* MFI objekt 1.44/1.42, 1986-2000

## Kanpo estekak

* Datuak: Q188508
* Multimedia: Mikoyan / Q188508
# Mikoian-Gurevitx MiG-15

Mikoian-Gurevitx MiG-15 edota MiG-15 (errusieraz: МиГ-15; NATOren izendapena: Fagot) SESBko Aireko Armadaren erreakziozko ehiza-hegazkin bat izan zen. 1947an Artiom Mikoian armeniar diseinatzailea eta Mikhail Gurevitx ukraniar hegazkin eraikitzaileak diseinatu eta eraiki zuten. Gezi-hegaldun lehenbiziko erreakziozko ehiza-hegazkin modelo arrakastatsuenetako bat izan zen.
Koreako Gerran ospe handia bereganatu zuen, garaiko North American F-86 Sabre estatubatuar erreakziozko ehiza-hegazkinarekin bikain lehiatuz. Ondorengo MiG-17 ehiza-hegazkina eraikitzeko eredu izan zen.

## Kanpo estekak

* Datuak: Q187377
* Multimedia: Mikoyan-Gurevich MiG-15 / Q187377
# Miklós Jancsó

Miklós Jancsó (Vác, 1921eko irailaren 27a - Budapest, 2014ko urtarrilaren 31) hungariar zinema zuzendari eta gidoilaria izan zen.
Zuzenbidea ikasi zuen Pécsen, eta artearen historiari eta etnografiari buruzko ikastaroak ere egin zituen. Graduatu ondoren, Bigarren Mundu Gerran parte hartu zuen eta gerra-preso izan zen.
Gerraren ondoren, Budapesteko Antzerki eta Zinema Zientzien Akademian eman zuen izena, eta 1950ean diploma jaso zuen. 1954an hasi zen filmak zuzentzen. Estilizazio bisuala, toma koreografiatuak, aldi historikoak eta landa-agertokiak dira horien ezaugarri nagusiak. Maiz gertatzen da botere-abusua.

## Filmografia

* 1958: A harangok Rómába mentek
* 1963: Oldás és kötés
* 1964: Így jöttem
* 1965: Szegénylegények
* 1967: Csillagosok, katonák (Gorria eta Zuria)
* 1968: Csend és kiáltás
* 1968: Fényes szelek
* 1969: Téli sirokkó
* 1970: La pacifista
* 1971: Égi bárány
* 1971: La tecnica e il rito
* 1972: Még kér a nép (Salmo gorria)
* 1973: Roma rivuole Cesare
* 1974: Szerelmem, Elektra
* 1976: Vizi privati, pubbliche virtù
* 1979: Magyar rapszódia
* 1979: Allegro Barbaro
* 1981: A zsarnok szíve, avagy Boccaccio Magyarországon
* 1984: Omega, Omega
* 1984: Faustus doktor boldogságos pokoljárása
* 1985: Muszika
* 1985: L’aube
* 1986: Szörnyek évadja
* 1989: Jézus Krisztus horoszkópja
* 1991: Isten hátrafelé megy
* 1992: Kék Duna keringő
* 1999: Nekem lámpást adott kezembe az Úr Pesten
* 2000: Anyád! A szúnyogok
* 2001: Utolsó vacsora az Arabs Szürkénél
* 2002: Kelj fel, komám, ne aludjál
* 2004: A mohácsi vész
* 2006: Ede megevé ebédem
* 2009: Oda az igazság

## Kanpo estekak

* Datuak: Q259240
* Multimedia: Miklós Jancsó / Q259240
# Mikoian-Gurevitx MiG-17

MiG-17 :
| Mota | Ehiza-hegazkina |
| Bidaiariak | 1 |
| Eraikitzailea | Mikoian-Gurevitx |
| Lehenengo hegaldia | 1950eko urtarrilaren 14a |
| Zerbitzu hasiera | 1952ko urria |
| Egoera | zerbitzuan |
| Erabiltzaile nagusiak | SESBko Aireko Armada Askapenerako Herri Aire Armada Poloniako Aire Armada Vietnamgo Herri Aire Armada |
| Unitate eraikiak | 10.367 |
| Aldaerak | Mikoian-Gurevitx MiG-19 |
Mikoian-Gurevitx MiG-17 edota MiG-17 (errusieraz МиГ-17; NATOren izendapena: Fresco) SESBko Aireko Armadaren ehiza-hegazkin bat da. Mikoian-Gurevitx hegazkinlaritza enpresak ekoitzi eta 1950eko urtarrilaren 14an lehenbiziko hegaldia burutu zuen.
Mikoian-Gurevitx MiG-15 hegazkinaren garapena da, era berean, Mikoian-Gurevitx MiG-19 hegazkinak ordezkatu zuen.

## Kanpo estekak

* Datuak: Q152976
* Multimedia: Mikoyan-Gurevich MiG-17 / Q152976
# Mikoian-Gurevitx MiG-23

Mikoian-Gurevitx MiG-23 (errusieraz: Микоян и Гуревич МиГ-23;: NATOren kodez: Flogger) Sobietar Batasuneko eguraldi osorako ehiza-hegazkina da. Mikoian-Gurevitx hegazkinlaritza konpainiak ekoiztu zuen. Hirugarren belaunaldikoa dela uste da, garai bereko antzeko ehiza sobietarrekin batera, hala nola MiG-25 "Foxbat". Look-down/shoot-down radarra eta ikusmenetik haragoko ahalmen operatiboa zuten misilak, BVR izenez ezagutzen direnak, zituen lehen sobietar eraso-hegazkina izan zen.
Bere ekoizpena 1967an hasi zen prototipoekin, 1970ean maila operatibora iritsi arte. 5.000 aparatutik gora egin zituzten. 1994an, Errusian zerbitzutik kendu zuten, baina 2015ean, MiG-23ak esportatua izan zen herrialde batzuetan zerbitzu mugatuan jarraitzen zuen.

## Kanpo estekak

* Datuak: Q155679
* Multimedia: Mikoyan-Gurevich MiG-23 / Q155679
# Miklós Horthy

Miklós Horthy (hungarieraz: Vitéz nagybányai Horthy Miklós; alemanez: Nikolaus von Horthy und Nagybánya; Kenderes, Austria-Hungaria, 1868ko ekainaren 18a - Estoril, Portugal, 1957ko otsailaren 9a) hungariar militarra eta politikaria izan zen. 1920-1944 bitartean Hungariako erregeordea izan zen.

## Bizitza

Erdialdeko Hungariako Kenderes herrian jaio zen, kalbinista aitoren semeen familia batean. Fiumeko itsas armadako akademian egin zituen ikasketak. 1909tik 1914ra Frantzisko Josef I.a Austriakoa enperadorearen gai militarretako laguntzaile izan ondoren, Lehen Mundu Gerran Austria-Hungariako itsas armadako buruzagi gorena izatera iritsi zen.
Bela Kunen aurkako gobernu kontrairaultzaileko kide izan zen, 1919ko azaroan Budapestera sartu zen, gudaroste nazionala bere mendean zuela. 1920ko martxoaren lehenean Nazio Biltzarrak Hungariako erregeorde izendatu zuen. Estatuburu zela, habsburgotarrek berriro erregetza hartzeko egin zituzten ahaleginak galarazi eta askatasunen aurkako politika bideratu zuen, komunistak eta juduak harturik bereziki erasogai. Bigarren Mundu Gerraren hasieran neutro izaten saiatu zen eta nazionalsozialismoa guztiz gogoko ez bazuen ere, azkenean Alemania eta Italiaren alderdira bildu zen. 1944an alemaniarren okupazioa eta haiek ezarritako gobernua onartu behar izan zuen. Sobietar tropak Hungarian sartzen ari zirela, haiekin negoziatzen saiatu zen, baina SSek bahitu zuten eta Alemaniara eraman. Gerra amaieran ihes egin zuen eta Portugalen hartu zuen bizilekua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q117144
* Multimedia: Miklós Horthy / Q117144
# Mikmakera

Mikmakera (mikmakeraz: míkmawísimk) ekialdeko algonkin hizkuntza da, míkmaq komunitatean 11.000 hiztun inguru dituena. Mikmaq 'nire lagunak' esan nahi duen hitz plurala da (singularrean, míkm).
2013.urtean Estatu Batuetan 205 hiztun geratzen ziren.
Mi 'kmaq hieroglifoen jatorria eztabaidagarria da. Quebeceko gobernuaren argitalpen batek Chrétien Le Clercq izeneko misiolari frantziar bati egozten dio Micmacs hieroglifoetan idaztea. Misiolariak sinboloak egokitu zituen, haurrek zuhaitz azaletan marraztu zituztenak gogoratzeko lagungarri gisa.
Beste iturri batek iradokitzen du frantsesak iritsi aurretik bazegoela idazkera mota hori, eta Mikmaq jatorrizkoa zela.
Aita Pacificek (Henri-Louis-Joseph Buisson) Mi 'kmaq hizkuntzan eta hizkuntza honetan utzi zituen idatziak. 1906an almanaka bat argitaratu zuen mi 'kmaq hizkuntzan eta, geroago, katixima bat. 1921ean, Mi 'kmaq hieroglifoei buruzko liburu bat argitaratu zuen, zailtasunez.

## Mi'kmaq hizkuntzan lekuen izenak

* Quebec, Gepèèg micmac hizkuntzan (estua, ibaiaren estutzea)
* Acadie, Mi'kmaq hizkuntzan (hipotesia) algatig (kanpamentua)
* Gaspésie, micmac hizkuntzan Gespegeoag (erositako azken lursaila)
* Restigouche eta Ristigouche, Micmac hizkuntzan Listuguj (aitari desobeditzea edo eskua bezala agertzen den ibaia)
* Cascapedia, Gesgapegiag micmac hizkuntzan (ibaia zabaltzen den lekua)
* Gaspé, Mi'kmaq hizkuntzan Gespeg (lurraren amaiera)
* Tracadièche, micmac hizkuntzan tracadigash (lertxunek denbora pasatzen duten lekua)
* Paspébiac, Mi'kmaq hizkuntzan Ipsigiag ( zatitutako pisuak, barachois )
* Matapedia, Mi'kmaq hizkuntzan Matapediag (uren elkargunea)
* Amqui, Mi'kmaq hizkuntzan Ankwi (urek jolasten duten lekua)
* Lac-Humqui, Mi'kmaq Ankwi edo Unkoui (urek jolasten duten lekua)
* Sayabec, Mi'kmaq hizkuntzan Sakpediak (sak : beteta, pediak : ibaia )
* Causapscal, Goesôpsiag micmac hizkuntzan (Uraren hondoan dir-dir egiten duen harria, harri koskorren punta)
* Shediac, Mi'kmaq hizkuntzan Esedeiik (bide luze batetik doala)
* Bouctouche, Mi'kmaq hizkuntzan Chebooktoosk (paradisu txiki handia)
* Richibouctou, Micmac hizkuntzan Kitchipogteo edo Gtjipotog (sute handia)
* Mowebaktabaak (badia handia), gaur egun badiaren izena "Baie des Chaleurs" da.

## Ikus, gainera

* Algonkin-euskara pidgina

## Kanpo estekak

* Datuak: Q13321
* Multimedia: Mi'kmaq language / Q13321
# Morar aintzira

Morar aintzira (Eskoziako gaeleraz Loch Mhòrair) iparraldeko Eskozian dagoen aintzira da, Lur Garaietako Lochaber barrutian hain zuzen ere.

## Geografia

Bere 26,7 kilometro karratuko azalerak Eskoziako bostgarren aintzirarik handiena sortzen du, Britainia Handiko uharteko sakonena izanik. Glaziare batek sortu zuen eta bost uharte ditu.

## Historia

Nahiz eta errepide batek bere iparraldeko ertzetik lau milietara baino ez igaro, XX. mendeko hasierara arte ez zuen biztanlerik: hegoaldean dagoen Kinlochmorar 1920 inguruan izan zituen biztanleak eta iparraldean dagoen Swordland Lodge 1969 arte oporretarako lekua besterik ez zen.

## Bitxikeriak

Loch Ness bezala, Morar aintzirak bere munstroa ere badu, Morag izenekoa.
1947an gobernuak bertan zentral nuklearra eraiki zuen.

## Kanpo estekak

* Datuak: Q1444264
* Multimedia: Loch Morar / Q1444264
* ↑ Gazetteer for Scotland: Morar Loch
* ↑ Campbell, Elizabeth Montgomery & David Solomon, The Search for Morag (Tom Stacey 1972) ISBN 085468 093 4
* ↑ King's College London: Liddell Hart Centre for Military Archives AB16/498 1947 Department of Atomic Energy station at Morar, Invernesshire.
# Moraskoita

Moraskoita mineral bat da.

## Ezaugarriak

Moraskoita elementu kimiko mineralaren formula kimikoa hau da: ${\ce {Na2Mg(PO4)F}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4 - 5 da.

## Erreferentziak

* 1 2 (Ingelesez) «Moraskoite: Mineral information, data and localities.» www.mindat.org (Noiz kontsultatua: 12-05-2019).
# Moransengo

Moransengo Italiako udalerri bat da. Astiko probintzian kokatuta dago, Piemonte eskualdean. 184 biztanle ditu, 5,37 kilometro koadroko azaleran banatuta.

## Mugakideak

Moransengok honako udalerri hauekin egiten du muga:
Brozolo Cavagnolo Tonengo Brusasco Cocconato

## Kanpo estekak

* Datuak: Q17838
* Multimedia: Moransengo / Q17838
# Morano sul Po

Morano sul Po Italiako udalerri bat da. Alessandriako probintzian kokatuta dago, Piemonte eskualdean. 1.288 biztanle ditu, 17,71 kilometro koadroko azaleran banatuta.

## Mugakideak

Morano sul Pok honako udalerri hauekin egiten du muga:
Camino Casale Monferrato Coniolo Pontestura Trino Balzola Costanzana

## Kanpo estekak

* Datuak: Q17405
* Multimedia: Morano sul Po / Q17405
# Morar

Morar, Eskoziako gaeleraz: Mòrar, Eskoziako Highland eskualdean dagoen herrixka bat da, Lochaber barrutian. Mallaig udalerritik 5 kilometro hegoaldera dago. 257 biztanle ditu.

## Kanpo estekak

* Datuak: Q1947185
* Multimedia: Morar / Q1947185
# Morarji Desai

Shri Morarji Ranchhodji Desai, ezagunagoa Morarji Desai gisa (Bhadeli, Gujarat, Britainiar Raj, 1896ko otsailaren 29a - Mumbai, India, 1995eko apirilaren 10a), indiar politikaria izan zen.

## Biografia

Mumbaiko Unibertsitatean ikasketak egin ondoren, funtzionario gisa hasi zen lanean, 1918an. Gandhiren ideia nazionalisten jarraitzaile izanik, 1930ean, lantokia utzita, independentziaren aldeko borroka zibilari lotu zitzaion. Hori zela eta, preso sartu zuten, bost aldiz gutxienez, 1930 eta 1940 bitartean.
Ondoko urte gatazkatsu haietan, Mumbaiko administrazioan lan egin zuen, eta 1942an sailburu izendatu zuten. 1956an, Indiako gobernuak Merkataritzako eta Industriako ministro izendatu zuen, eta 1963. urtera arte eutsi zion karguari, dimisioa aurkeztu zuen arte.
1967an, gobernuan parte hartu zuen ostera, lehen ministrorde gisa, baina 1969an utzi zuen kargua, Indira Gandhiren Kongresuko Alderdiaren oposizioa gidatzeko. 1975ean, Indira Gandhik larrialdiko gobernua ezarri zuenean, atxilo hartu zuten bere jarduera politikoarengatik, eta kartzelan sartu zuten. 1977an kartzelatik irten zenean, lau alderdi txiki batu zituen Janata alderdi kontserbadorean, eta, bi hilabete geroago, hauteskundeak irabazi zituen. Garaipen horrekin, Indira Gandhiren lekua hartu zuen, Indiako Lehen ministro gisa, Indiaren independentziaz geroztik Kongresuko Alderdiko kide ez zen aurrena. Bi urte geroago, 1979ko uztailaren 15ean, Janata koalizioko kideen arteko tirabirek eta zentsura-mozioaren mehatxuak karguaren dimisioa ematera behartu zuten. Harrezkero, jarduera politikoa ere alde batera utzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q218661
* Multimedia: Morarji Desai / Q218661
# Moraro

Moraro Italiako udalerri bat da. Goriziako probintzian kokatuta dago, Veneto eskualdean. 702 biztanle ditu, 3,57 kilometro koadroko azaleran banatuta.

## Mugakideak

Morarok honako udalerri hauekin egiten du muga:
Capriva del Friuli Cormons Farra d'Isonzo Mariano del Friuli Gradisca d'Isonzo San Lorenzo Isontino

## Kanpo estekak

* Datuak: Q53134
* Multimedia: Moraro / Q53134
# Mendota (Illinois)

Mendota Illinoiseko hiri bat da. LaSalle konderrian kokatua dago. 2010ean 7.372 biztanle zituen, 12,94 kilometro koadrotan banatuta.

## Ikus, gainera

* LaSalle konderria

## Kanpo estekak

* Datuak: Q575606
* Multimedia: Mendota, Illinois / Q575606
# Mendota (Minnesota)

Mendota Minnesotako hiri bat da. Dakota konderrian kokatua dago. 2010ean 198 biztanle zituen, 0,69 kilometro koadrotan banatuta.

## Ikus, gainera

* Dakota konderria

## Kanpo estekak

* Datuak: Q1934309
* Multimedia: Mendota, Minnesota / Q1934309
# Mendota udalerria, LaSalle konderria (Illinois)

Mendota udalerria Ameriketako Estatu Batuetako Illinois estatuko udalerri bat da, LaSalle konderrian. Azken zentsuaren arabera 7.207 biztanle zituen, 36.05 milia karratu (93.4 km$^2$) eremuan.

## Ekonomia

2020ko zentsuaren arabera, Mendota udalerrian 2925 etxebizitza zeuden. Per capita diru-sarrerak 32.091 estatubatuar dolar ziren.

## Kanpo estekak

* Datuak: Q6816742
# Mendoza (Argentina)

Mendoza Argentinako hiria da, Mendozako probintziaren hiriburua.
2001ean ia 111.000 biztanle zituen.
Ardo ekoizpen handia dute hiriak eta inguruak.

## Historia

* 1561eko martxoaren 2an fundatu zuen Pedro de Castillo-k, Hurtado de Mendoza y Manrique bere babeslearen abizenez.
* 1861eko martxoaren 20an lurrikara handi batek jo zuen hiria.

## Klima

Datu klimatikoak (Mendoza, 1981-1990) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 40.0 | 40.6 | 37.3 | 31.8 | 30.4 | 30.0 | 33.0 | 31.9 | 36.0 | 38.0 | 40.6 | 40.3 | ' |
| Batez besteko tenperatura maximoa (°C) | 32.0 | 30.8 | 27.2 | 23.4 | 19.0 | 15.5 | 14.7 | 18.0 | 20.4 | 25.6 | 29.2 | 31.7 | 23.9 |
| Batez besteko tenperatura (ºC) | 25.2 | 24.0 | 20.8 | 16.5 | 11.7 | 8.0 | 7.8 | 10.7 | 13.3 | 18.7 | 22.2 | 25.0 | 17.0 |
| Batez besteko tenperatura minimoa (°C) | 18.4 | 17.5 | 14.9 | 10.6 | 5.7 | 2.6 | 2.4 | 4.4 | 6.4 | 11.6 | 14.8 | 17.8 | 10.5 |
| Erregistraturiko tenperatura minimoa (°C) | 7.5 | 8.1 | 2.8 | -2.3 | -3.9 | -5.4 | -7.8 | -5.0 | -2.0 | 0.4 | 3.1 | 5.3 | ' |
| Pilatutako prezipitazioa (mm) | 48.2 | 38.0 | 34.7 | 13.4 | 7.9 | 3.6 | 12.2 | 5.3 | 13.2 | 8.2 | 15.2 | 23.3 | 223.2 |
| Prezipitazio egunak (≥ 1 mm) | 7 | 6 | 5 | 3 | 2 | 2 | 4 | 2 | 4 | 3 | 4 | 4 | 46 |
| Eguzki orduak | 297.6 | 257.6 | 235.6 | 219.0 | 195.3 | 168.0 | 182.9 | 229.4 | 225.0 | 282.1 | 294.0 | 285.2 | 2871.7 |
| Hezetasuna (%) | 51 | 54 | 62 | 65 | 68 | 66 | 54 | 53 | 45 | 44 | 46 | 45 | 54.4 |
| Iturria (1): Servicio Meteorologico Nacional ||||||||||||||
| Iturria (2): NOAA ||||||||||||||

## Inguru naturala

Andeen ondoan egonda, Aconcagua mendira (6.959 m) irits daiteke Mendoza hiritik.

## Biografiak

* "Quino" (1932), komikigilea.
* Martín Astudillo (1977-), futbolaria.

## Erreferentziak

* ↑ Datos Estadísticos (Período 1981-1990). National Meteorological Service of Argentina (Noiz kontsultatua: August 23, 2012).
* ↑ MENDOZA AERO Climate Normals 1961-1990. National Oceanic and Atmospheric Administration (Noiz kontsultatua: October 30, 2012).

## Kanpo estekak

* (Gaztelaniaz) Hiriko webgune ofiziala
* Datuak: Q44237
* Multimedia: Mendoza, Argentina / Q44237
# Mendoza (Gamiz-Fika)

Mendoza Gamiz-Fika udalerriko auzoa da. 2008ko urtarrilaren 1eko erroldaren arabera, 141 biztanle ditu.

## Demografia eta biztanleria

Mendozako biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 100 | 118 | 117 | 122 | 127 | 127 | 128 | 136 | 141 |

## Ikus, gainera

* Gamiz-Fika

## Kanpo estekak

* Datuak: Q12263431
# Mendon udalerria, Clayton konderria (Iowa)

Mendon udalerria Ameriketako Estatu Batuetako Iowa estatuko udalerri bat da, Clayton konderrian. Azken zentsuaren arabera 1.678 biztanle zituen, 33.7 milia karratu (87 km$^2$) eremuan.

## Ekonomia

2020ko zentsuaren arabera, Mendon udalerriak 913 etxebizitza zeuden. Per capita diru-sarrerak 30.738 estatubatuar dolar ziren.

## Kanpo estekak

* Datuak: Q1893850
# Mendonça

Mendonça Brasilgo udalerri bat da, São Pauloko estatuan kokatua. 5.161 biztanle ditu 195,151 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1800752
* Multimedia: Mendonça / Q1800752
# Mendota (Kalifornia)

Mendota Kaliforniako hiri bat da. Fresno konderrian kokatua dago. 2010ean 11.014 biztanle zituen, 8,5 kilometro koadrotan banatuta.

## Ikus, gainera

* Fresno konderria

## Kanpo estekak

* Datuak: Q984601
* Multimedia: Mendota, California / Q984601